ᱥᱩᱥᱤᱞᱟ ᱠᱮᱨᱠᱮᱴᱴᱟ

ᱥᱩᱥᱤᱞᱟ ᱠᱮᱨᱠᱮᱴᱴᱟ (᱒᱗ ᱮᱯᱨᱤᱞ ᱑᱙᱓᱙ - ᱑᱙ ᱚᱠᱴᱚᱵᱚᱨ ᱒᱐᱐᱙) ᱫᱚ ᱑᱙᱘᱕ ᱠᱷᱚᱱ ᱒᱐᱐᱐ ᱥᱟᱞ ᱢᱩᱸᱫᱽ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱟᱨ ᱠᱷᱩᱸᱴᱤ ᱞᱳᱠᱥᱚᱵᱷᱟ ᱛᱟᱞᱢᱟ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾

ᱥᱩᱥᱤᱞᱟ ᱵᱤᱦᱟᱨ ᱥᱚᱨᱠᱟᱨᱟᱜ ᱟᱭᱢᱟ ᱞᱟᱹᱠᱛᱤᱭᱟᱱ ᱵᱤᱵᱷᱟᱜᱽ ᱮ ᱥᱟᱢᱵᱽᱲᱟᱣ ᱟᱠᱟᱫᱟ ᱾ ᱩᱱᱤ ᱑᱙᱘᱕ ᱠᱷᱚᱱ ᱑᱙᱘᱘ ᱫᱷᱟᱹᱵᱤᱡ ᱯᱚᱱᱚᱛ ᱨᱮᱱ ᱫᱟᱜ ᱵᱟᱛᱟᱱ (ᱤᱨᱤᱜᱮᱥᱟᱱ) ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱑᱙᱘᱙ ᱥᱮᱨᱢᱟ ᱨᱮ ᱢᱚᱱᱛᱨᱤ ᱢᱟᱰᱮᱨ ᱦᱩᱫᱟᱹ ᱨᱮᱭ ᱨᱟᱠᱟᱵ ᱞᱮᱱᱟ ᱟᱨ ᱠᱷᱟᱫᱟᱱ ᱟᱨ ᱚᱛᱥᱟᱬᱮᱥ (ᱡᱤᱭᱳᱞᱚᱡᱤ) ᱟᱨ ᱡᱚᱢᱼᱧᱩ ᱟᱨ ᱥᱤᱵᱷᱤᱞ ᱥᱟᱯᱞᱟᱭ ᱵᱤᱵᱷᱟᱜᱽ ᱨᱮᱱ ᱢᱩᱬᱩᱛ ᱮ ᱛᱟᱦᱮᱸ ᱠᱟᱱᱟ ᱾

ᱩᱱᱤ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱠᱷᱩᱸᱴᱤ ᱵᱟᱪᱷᱱᱟᱣ ᱛᱟᱞᱢᱟ ᱨᱮᱭᱟᱜ ᱮ ᱯᱨᱚᱛᱤᱱᱤᱫᱷᱤᱛᱚ ᱭᱮᱫ ᱠᱟᱱ ᱛᱟᱦᱮᱸᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱠᱷᱩᱸᱴᱤ ᱨᱮᱭᱟᱜ ᱵᱤᱨᱥᱟ ᱠᱚᱞᱮᱡᱽ ᱨᱮᱱ ᱞᱮᱠᱪᱟᱨᱟᱨ ᱟᱨ ᱛᱟᱭᱚᱢ ᱛᱮ ᱯᱨᱤᱱᱥᱤᱯᱟᱞ ᱮ ᱵᱮᱱᱟᱣ ᱞᱮᱱᱟ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱩᱥᱤᱞᱟ ᱠᱮᱨᱠᱮᱴᱴᱟ ᱫᱚ ᱩᱱ ᱚᱠᱛᱚ ᱵᱤᱦᱟᱨ ᱨᱮᱭᱟᱜ ᱨᱟᱺᱪᱤ ᱨᱮ ᱒᱗ ᱮᱯᱨᱤᱞ ᱑᱙᱓᱙ ᱥᱮᱨᱢᱟ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱨᱮᱱ ᱟᱯᱟᱛ ᱛᱟᱹᱠᱤᱱ ᱫᱚ ᱯᱨᱚᱵᱷᱩᱫᱚᱭᱟᱞ ᱢᱟᱨᱠᱤ ᱟᱨ ᱢᱟᱹᱭᱱᱤ ᱢᱟᱨᱠᱤ ᱾ ᱩᱱᱤ ᱫᱚ ᱨᱟᱺᱪᱤ ᱨᱮᱭᱟᱜ ᱥᱮᱱᱴ ᱡᱤᱵᱷᱤᱭᱟᱨᱥ ᱠᱚᱞᱮᱡᱽ ᱠᱷᱚᱱ ᱥᱮᱪᱮᱫ ᱨᱮ ᱵᱮᱪᱟᱞᱟᱨ ᱟᱨ ᱧᱮᱱᱮᱞ (ᱯᱷᱤᱞᱚᱡᱚᱯᱤ) ᱥᱟᱛᱟᱢ ᱨᱮ ᱢᱟᱥᱴᱟᱨᱥ ᱮ ᱠᱚᱨᱟᱣ ᱞᱮᱫᱟ ᱾

ᱛᱟᱭᱚᱢ ᱛᱮ, ᱒᱘ ᱰᱤᱥᱮᱢᱵᱚᱨ ᱑᱙᱗᱐ ᱨᱮ ᱩᱱᱤ ᱥᱨᱤ ᱱᱳᱴᱴᱨᱳᱴ ᱠᱮᱨᱠᱮᱴᱴᱟ ᱥᱟᱶ ᱮ ᱵᱟᱯᱞᱟ ᱮᱱᱟ ᱟᱨ ᱩᱱᱠᱤᱱ ᱨᱮᱱ ᱯᱮᱭᱟ ᱠᱚᱲᱟ ᱟᱨ ᱵᱟᱨᱭᱟ ᱠᱩᱲᱤ ᱧᱩᱛᱩᱢ ᱫᱚ ᱨᱳᱣᱥᱟᱱ, ᱯᱨᱚᱣᱤᱱ, ᱱᱚᱵᱷᱤᱱ, ᱥᱚᱱᱫᱷᱤᱭᱟ ᱟᱨ ᱟᱨᱥᱟ ᱢᱮᱱᱟᱜ ᱠᱚᱣᱟ ᱾

ᱟᱯᱱᱟᱨᱟᱜ ᱨᱩᱪᱤ ᱠᱚ
ᱠᱮᱨᱠᱮᱴᱴᱟ ᱢᱤᱫ ᱥᱟᱶᱛᱟ ᱠᱟᱹᱢᱤᱭᱟᱹ ᱟᱨ ᱢᱟᱪᱮᱫ ᱠᱟᱱᱟᱭ ᱡᱟᱦᱟᱸᱭ ᱫᱚ ᱞᱮᱛᱟᱲ ᱜᱮ ᱟᱹᱛᱩ ᱫᱤᱥᱚᱢ ᱠᱚᱸᱭ ᱦᱤᱬᱤᱭᱮᱫ ᱠᱟᱱ ᱛᱟᱦᱮᱸᱱᱟ ᱟᱨ ᱛᱷᱟᱹᱱᱤᱛ ᱠᱟᱹᱨᱤᱜᱚᱲ ᱠᱚᱣᱟᱜ ᱠᱟᱹᱢᱤ ᱩᱛᱷᱱᱟᱹᱣ ᱟᱨ ᱯᱟᱨᱥᱟᱞᱮᱫ ᱠᱟᱱ ᱛᱟᱦᱮᱸᱱᱟᱭ ᱾ ᱩᱱᱤᱭᱟᱜ ᱠᱷᱮᱞᱚᱸᱰ ᱥᱟᱱᱟ ᱢᱩᱸᱫᱽ ᱨᱮ ᱟᱹᱯᱟᱹᱨᱤ ᱛᱩᱧ, ᱯᱷᱩᱴᱵᱚᱞ ᱟᱨ ᱦᱚᱠᱤ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱡᱷᱟᱨᱠᱷᱚᱸᱰ ᱦᱚᱠᱤ ᱮᱥᱳᱥᱤᱭᱮᱥᱚᱱ, ᱢᱚᱦᱤᱞᱟ ᱦᱚᱠᱤ ᱮᱥᱳᱥᱤᱭᱮᱥᱚᱱ, ᱪᱷᱳᱴᱳᱱᱟᱜᱽᱯᱩᱨ ᱟᱨ ᱵᱤᱦᱟᱨ ᱦᱚᱠᱤ ᱮᱥᱳᱥᱤᱭᱮᱥᱚᱱ ᱮᱢᱟᱱ ᱠᱚᱨᱮᱱ ᱟᱹᱭᱩᱨᱤᱭᱟᱹ ᱮ ᱛᱟᱦᱮᱸ ᱠᱟᱱᱟ ᱾

ᱦᱩᱫᱟᱹ ᱠᱚ
 ᱑᱙᱘᱕–᱒᱐᱐᱐ ᱥᱚᱦᱮᱫ, ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ (ᱯᱮ ᱫᱷᱟᱣ)
 ᱑᱙᱘᱕–᱘᱘ ᱯᱚᱱᱚᱛ ᱢᱚᱱᱛᱨᱤ, (ᱯᱷᱩᱱᱩᱨᱜᱟᱹᱞ ᱫᱟᱹᱭᱵᱷᱟᱨ), ᱫᱟᱜ ᱵᱟᱛᱟᱱ, ᱵᱤᱦᱟᱨ ᱥᱚᱨᱠᱟᱨ
 ᱑᱙᱘᱘–᱘᱙ ᱠᱮᱵᱤᱱᱮᱴ ᱢᱚᱱᱛᱨᱤ, ᱟᱹᱛᱩ ᱫᱤᱥᱚᱢ ᱩᱛᱷᱱᱟᱹᱣ, ᱡᱚᱢᱼᱧᱩ ᱟᱨ ᱥᱤᱵᱷᱤᱞ ᱥᱟᱯᱞᱟᱭ, ᱵᱤᱦᱟᱨ ᱥᱚᱨᱠᱟᱨ
 ᱑᱙᱘᱙–᱙᱐ ᱠᱮᱵᱤᱱᱮᱴ ᱢᱚᱱᱛᱨᱤ, ᱠᱷᱟᱫᱟᱱ ᱟᱨ ᱚᱛᱥᱟᱬᱮᱥ (ᱡᱤᱭᱳᱞᱚᱡᱤ), ᱵᱤᱦᱟᱨ ᱥᱚᱨᱠᱟᱨ
 ᱑᱙᱙᱐–᱙᱕ ᱠᱳ-ᱚᱨᱰᱤᱱᱮᱴᱚᱨ, ᱯᱟᱵᱽᱞᱤᱠ ᱮᱠᱟᱭᱩᱱᱴ ᱠᱚᱢᱤᱴᱤ, ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ; ᱠᱳ-ᱚᱨᱰᱤᱱᱮᱴᱚᱨ, ᱱᱤᱵᱷᱟᱫᱚᱱ ᱠᱩᱢᱩᱴ, ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ
 ᱑᱙᱙᱐–᱒᱐᱐᱐ ᱰᱮᱯᱩᱴᱤ ᱞᱤᱰᱟᱨ, ᱠᱚᱝᱜᱽᱨᱮᱥ ᱯᱟᱨᱴᱤ, ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ; ᱪᱟᱭᱨᱮᱛ, ᱜᱤᱫᱽᱨᱟᱹ ᱟᱨ ᱛᱤᱨᱞᱟᱹ ᱩᱛᱷᱱᱟᱹᱣ ᱠᱩᱢᱩᱴ (ᱵᱟᱨ ᱫᱷᱟᱣ)
 ᱒᱐᱐᱔ ᱨᱮ ᱑᱔ ᱟᱱᱟᱜ ᱞᱳᱠᱥᱚᱵᱷᱟ ᱨᱮᱭ ᱵᱟᱪᱷᱟᱣ ᱞᱮᱱᱟ; ᱥᱚᱦᱮᱫ, ᱛᱤᱨᱞᱟᱹ ᱫᱟᱲᱮᱭᱟᱱ (Empowerment) ᱵᱟᱵᱚᱛ ᱠᱩᱢᱩᱴ; ᱥᱚᱦᱮᱫ, ᱞᱮᱵᱟᱨ ᱠᱩᱢᱩᱴ
 ᱑᱖ ᱟᱜᱚᱥᱴ ᱒᱐᱑᱖ ᱥᱚᱦᱮᱫ, ᱛᱤᱨᱞᱟᱹ ᱫᱟᱲᱮᱭᱟᱱ ᱵᱟᱵᱚᱛ ᱠᱩᱢᱩᱴ
 ᱕ ᱟᱜᱚᱥᱴ ᱒᱐᱐᱗ ᱥᱚᱦᱮᱫ, ᱞᱮᱵᱟᱨ ᱵᱟᱵᱚᱛ ᱛᱷᱟᱭᱤ ᱠᱩᱢᱩᱴ

ᱟᱯᱱᱟᱨᱟᱜ ᱡᱤᱭᱚᱱ
ᱩᱱᱤ ᱒᱘ ᱰᱤᱥᱮᱢᱵᱚᱨ ᱑᱙᱗᱐ ᱨᱮ ᱱᱳᱴᱴᱨᱳᱴ ᱠᱮᱨᱠᱮᱴᱴᱟ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱟᱨ ᱩᱱᱠᱤᱱ ᱨᱮᱱ ᱯᱮᱭᱟ ᱠᱚᱲᱟ ᱟᱨ ᱵᱟᱨᱭᱟ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾

ᱥᱩᱥᱤᱞᱟ ᱠᱮᱨᱠᱮᱴᱴᱟ ᱒᱐᱐᱙ ᱥᱮᱨᱢᱟ ᱨᱮᱭᱟᱜ ᱑᱙ ᱰᱤᱥᱮᱢᱵᱚᱨ ᱨᱟᱺᱪᱤ ᱨᱮ ᱗᱐ ᱥᱮᱨᱢᱟ ᱩᱢᱮᱨ ᱨᱮ ᱦᱟᱨᱴ ᱮᱴᱟᱠ ᱠᱷᱟᱹᱛᱤᱨ ᱛᱮᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾

ᱠᱮᱨᱠᱮᱴᱴᱟ ᱟᱡ ᱨᱮᱱ ᱢᱟᱲᱟᱝ ᱠᱚᱲᱟ ᱨᱳᱣᱥᱟᱱ ᱠᱩᱢᱟᱨ ᱥᱟᱶ ᱛᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱱᱟ ᱟᱨ ᱟᱡᱟᱜ ᱢᱩᱪᱟᱹᱫ ᱮᱢᱦᱟᱸ ᱢᱚᱡᱽ ᱵᱟᱭ ᱵᱩᱡᱷᱟᱹᱣᱮᱫ ᱛᱟᱦᱮᱸᱱᱟ ᱾ ᱩᱱᱤ ᱛᱤᱠᱤᱱ ᱚᱠᱛᱚ ᱦᱟᱨᱴ ᱮᱴᱟᱠ ᱦᱮᱡᱽ ᱟᱫᱮᱭᱟ ᱟᱨ ᱟᱡ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱥᱩᱨ ᱨᱮᱭᱟᱜ ᱨᱟᱡᱽ ᱦᱟᱥᱯᱟᱛᱟᱞ ᱛᱮᱠᱚ ᱤᱫᱤ ᱠᱮᱫᱮᱭᱟ, ᱢᱮᱱᱠᱷᱟᱱ ᱩᱱᱤ ᱵᱟᱧᱪᱟᱣ ᱨᱮᱭᱟᱜ ᱠᱩᱨᱩᱢᱩᱴᱩ ᱵᱟᱝ ᱯᱩᱨᱟᱹᱣ ᱞᱮᱱ ᱛᱟᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱹᱫᱤᱵᱟᱹᱥᱤ ᱛᱤᱨᱞᱟᱹ